CELEX: 52015PC0055
Language: ro
Date: 2015-02-13
Title: Propunere de DECIZIE A CONSILIULUI de stabilire a poziției care urmează să fie adoptată în numele Uniunii în cadrul comitetelor corespunzătoare ale Comisiei Economice pentru Europa a Organizației Națiunilor Unite în ceea ce privește propunerile de amendamente la Regulamentele ONU nr. 7, 13, 23, 37, 38, 41, 43, 45, 51, 55, 59, 75, 78, 98, 99, 106, 107, 110, 112, 113, 117, 119, 123, 128, 129, amendamentul 2 la RTM ONU nr. 3 cu privire la sistemele de frânare ale motocicletelor și amendamentul 3 la RTM ONU nr. 4 cu privire la procedura mondială de omologare a vehiculelor utilitare grele

|
			
		
		
		52015PC0055
		
			Propunere de DECIZIE A CONSILIULUI de stabilire a poziției care urmează să fie adoptată în numele Uniunii în cadrul comitetelor corespunzătoare ale Comisiei Economice pentru Europa a Organizației Națiunilor Unite în ceea ce privește propunerile de amendamente la Regulamentele ONU nr. 7, 13, 23, 37, 38, 41, 43, 45, 51, 55, 59, 75, 78, 98, 99, 106, 107, 110, 112, 113, 117, 119, 123, 128, 129, amendamentul 2 la RTM ONU nr. 3 cu privire la sistemele de frânare ale motocicletelor și amendamentul 3 la RTM ONU nr. 4 cu privire la procedura mondială de omologare a vehiculelor utilitare grele /* COM/2015/055 final - 2015/0033 (NLE) */
			
				
		
		
			
			   	EXPUNERE DE MOTIVE
1.           CONTEXTUL PROPUNERII
La nivel internațional, Comisia
Economică pentru Europa a Organizației Națiunilor Unite
(CEE-ONU) elaborează cerințe armonizate, menite să înlăture
barierele tehnice din calea comerțului cu autovehicule între părțile
contractante la Acordul revizuit din 1958 și să asigure că
astfel de vehicule oferă un nivel ridicat de siguranță și
de protecție a mediului.
În conformitate cu Decizia 97/836/CE a
Consiliului din 27 noiembrie 1997, Uniunea a aderat la Acordul Comisiei
Economice pentru Europa a Organizației Națiunilor Unite
(denumită în continuare„CEE-ONU”) privind adoptarea specificațiilor
tehnice uniforme pentru vehicule cu roți, echipamente și componente
care pot fi montate și/sau folosite la vehicule cu roți și condițiile
pentru recunoașterea reciprocă a omologărilor acordate pe baza
acestor specificații[1]
(denumit în continuare „Acordul revizuit din 1958”), și, în conformitate
cu Decizia 2000/125/CE a Consiliului din 31 ianuarie 2000 referitoare la
încheierea Acordului privind stabilirea de norme tehnice mondiale aplicabile
vehiculelor cu roți, echipamentelor și componentelor care pot fi
montate și/sau utilizate la vehiculele cu roți[2] (denumit în continuare
„Acordul paralel”), Uniunea a aderat la Acordul paralel.
Reuniunile WP29 ale CEE-ONU, Forumul mondial
pentru armonizarea regulamentelor privind vehiculele, se
desfășoară de trei ori în fiecare an calendaristic, în lunile
martie, iunie și noiembrie. La fiecare reuniune se adoptă noi
amendamente la regulamentele ONU sau la regulamentele tehnice mondiale ONU
existente (denumite în continuare „RTM ONU”), pentru a se ține seama de
progresele tehnice. Înainte de fiecare reuniune WP29, amendamentele respective
sunt adoptate de unul dintre cele șase grupuri de lucru (denumite în
continuare „GL”) care activează în cadrul WP29.
În cadrul unei reuniuni ulterioare WP29, are
loc votul final pentru adoptarea amendamentelor, adăugirilor și
rectificărilor, cu condiția întrunirii cvorumului și a
existenței unei majorități calificate în rândul
părților contractante. UE este parte contractantă la două
acorduri (cel din 1958 și cel din 1998) ale WP29. Cu ocazia fiecărei
reuniuni, se pregătește o decizie a Consiliului, cunoscută drept
„megadecizie”, care cuprinde lista amendamentelor, a completărilor și
a rectificărilor și care autorizează Comisia să voteze în
numele Uniunii în cadrul fiecărei reuniuni WP29.
Prezenta decizie a Consiliului definește
poziția Uniunii în ceea ce privește votarea amendamentelor,
completărilor și rectificărilor supuse la vot în martie 2015, la
reuniunea WP29 care se va desfășura între 10 și 13 martie 2015.
2.           REZULTATELE
CONSULTĂRILOR CU PĂRȚILE INTERESATE ȘI EVALUĂRILE
IMPACTULUI
Comitetul tehnic - Autovehicule a fost
consultat și au fost luate în considerare observațiile
experților din statele membre.
3.           ELEMENTELE JURIDICE ALE
PROPUNERII
·                        
Rezumatul acțiunii propuse
Propunerea definește poziția Uniunii
în ceea ce privește votarea amendamentelor propuse la Regulamentele ONU
nr. 7, 13, 23, 37, 38, 41, 43, 45, 51, 55, 59, 75, 78, 98, 99, 106, 107, 110, 112,
113, 117, 119, 123, 128, 129, a amendamentului 2 la RTM ONU nr. 3 cu privire la
sistemele de frânare ale motocicletelor, a amendamentului 3 la RTM ONU nr. 4 cu
privire la procedura mondială de omologare a vehiculelor utilitare grele.
·                        
Temeiul juridic
Temeiul juridic al acestei propuneri este
articolul 114 coroborat cu articolul 218 alineatul (9) din
Tratatul privind funcționarea Uniunii Europene.
·                        
Principiul subsidiarității
Doar Uniunea poate vota în favoarea instrumentelor
internaționale, cum ar fi propuneri de modificare ale Regulamentelor ONU
și ale regulamentelor tehnice mondiale și le poate încorpora în
sistemul Uniunii pentru omologarea de tip a autovehiculelor. Prin aceasta se
previne nu numai fragmentarea pieței interne, ci se asigură, de
asemenea, standarde uniforme în materie de sănătate și de
siguranță în întreaga Uniune. Acest sistem oferă, totodată,
avantajele economiilor de scară: se pot realiza produse pentru întreaga
piață a Uniunii și chiar pentru piața
internațională, în loc ca acestea să fie adaptate pentru a
obține omologarea de tip națională din fiecare stat membru.
Prin urmare, prezenta propunere respectă
principiul subsidiarității.
·                        
Principiul proporționalității
Prezenta decizie a Consiliului autorizează
Comisia să voteze în numele Uniunii și reprezintă un instrument
proporționat în conformitate cu articolul 5 alineatul (1) din Decizia 97/836/CE
a Consiliului pentru definirea unei poziții unificate a UE în cadrul
CEE-ONU în ceea ce privește votul privind documentele de lucru propuse pe
ordinea de zi a reuniunii WP29. Prin urmare, prezenta propunere respectă
principiul proporționalității deoarece aceasta nu
depășește ceea ce este necesar în vederea atingerii obiectivelor
de a garanta buna funcționare a pieței interne și de a oferi,
totodată, un nivel înalt de protecție și siguranță
publică.
·                        
Alegerea instrumentelor
În conformitate cu articolul 218 alineatul (9)
din TFUE, este necesar să se recurgă la o decizie a Consiliului
pentru a stabili pozițiile care trebuie adoptate în numele Uniunii în
cadrul unui organism creat printr-un acord internațional.
2015/0033 (NLE)
Propunere de
DECIZIE A CONSILIULUI
de stabilire a poziției care
urmează să fie adoptată în numele Uniunii în cadrul comitetelor
corespunzătoare ale Comisiei Economice pentru Europa a Organizației
Națiunilor Unite în ceea ce privește propunerile de amendamente la
Regulamentele ONU nr. 7, 13, 23, 37, 38, 41, 43, 45, 51, 55, 59, 75, 78, 98, 99,
106, 107, 110, 112, 113, 117, 119, 123, 128, 129, amendamentul 2 la RTM ONU nr.
3 cu privire la sistemele de frânare ale motocicletelor și amendamentul 3
la RTM ONU nr. 4 cu privire la procedura mondială de omologare a
vehiculelor utilitare grele
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 114, coroborat cu
articolul 218 alineatul (9),
având în vedere propunerea Comisiei Europene,
întrucât:
(1)       În conformitate cu Decizia 97/836/CE a Consiliului[3], Uniunea a aderat la
Acordul Comisiei Economice pentru Europa a Organizației Națiunilor
Unite (CEE-ONU) privind adoptarea specificațiilor tehnice uniforme pentru
vehicule cu roți, echipamente și componente care pot fi montate
și/sau folosite la vehicule cu roți și condițiile pentru
recunoașterea reciprocă a omologărilor acordate pe baza acestor
specificații („Acordul revizuit din 1958”).
(2)       În conformitate cu Decizia 2000/125/CE a Consiliului[4], Uniunea a aderat la
Acordul privind stabilirea de norme tehnice mondiale aplicabile vehiculelor cu
roți, echipamentelor și componentelor care pot fi montate și/sau
utilizate la vehiculele cu roți („Acordul paralel”).
(3)       Directiva 2007/46/CE a Parlamentului European și a
Consiliului[5]
a înlocuit sistemele de omologare ale statelor membre cu o procedură de
omologare a Uniunii și a stabilit un cadru armonizat cuprinzând
dispozițiile administrative și cerințele tehnice generale pentru
toate vehiculele, sistemele, componentele și unitățile tehnice
separate noi. Directiva menționată a încorporat regulamentele ONU în
sistemul de omologare UE de tip, fie ca cerințe pentru omologarea de tip,
fie ca alternative la legislația Uniunii. De la adoptarea directivei
respective, regulamentele ONU au înlocuit din ce în ce mai mult legislația
Uniunii în cadrul omologării UE de tip.
(4)       Având în vedere experiența acumulată și
evoluțiile tehnice, cerințele referitoare la anumite elemente sau
aspecte cuprinse în Regulamentele CEE-ONU nr. 7, 13, 23, 37, 38, 41, 43, 45, 51,
55, 59, 75, 78, 98, 99, 106, 107, 110, 112, 113, 117, 119, 123, 128, 129, în
RTM ONU nr. 3 cu privire la sistemele de frânare ale motocicletelor și în
RTM ONU nr. 4 cu privire la procedura mondială de omologare a vehiculelor utilitare
grele trebuie adaptate.
(5)       Prin urmare, este necesară stabilirea poziției care
urmează să fie adoptată în numele Uniunii în cadrul Comitetului
administrativ al Acordului revizuit din 1958 și al Comitetului executiv al
Acordului paralel în ceea ce privește adoptarea actelor menționate
ale ONU,
ADOPTĂ PREZENTA DECIZIE:
Articolul 1
Poziția care urmează să fie
adoptată în numele Uniunii în cadrul Comitetului administrativ al
Acordului revizuit din 1958 și al Comitetului executiv al Acordului
paralel în perioada 10 - 13 martie 2015 este aceea de a vota în favoarea actelor ONU enumerate
în anexa la prezenta decizie.
Articolul 2
Prezenta decizie intră în vigoare la data
adoptării.
Adoptată la Bruxelles,
                                                                       Pentru
Consiliu
                                                                       Președintele
[1]               JO L 346, 17.12.1997, p. 78.
[2]               JO L 35, 10.2.2000, p. 12.
[3]               Decizia 97/836/CE a Consiliului din 27 noiembrie 1997 în
vederea aderării Comunității Europene la Acordul Comisiei
Economice pentru Europa a Organizației Națiunilor Unite privind
adoptarea specificațiilor tehnice uniforme pentru vehicule cu roți,
echipamente și componente care pot fi montate și/sau folosite la
vehicule cu roți și condițiile pentru recunoașterea
reciprocă a omologărilor acordate pe baza acestor specificații
(„Acordul revizuit din 1958”) (JO L 346, 17.12.1997, p. 78).
[4]               Decizia 2000/125/CE a Consiliului din 31 ianuarie 2000
referitoare la încheierea Acordului privind stabilirea de norme tehnice
mondiale aplicabile vehiculelor cu roți, echipamentelor și
componentelor care pot fi montate și/sau utilizate la vehiculele cu
roți (denumit în continuare „Acordul paralel”) (JO L 35, 10.2.2000, p. 12).
[5]               Directiva 2007/46/CE a Parlamentului European și a
Consiliului din 5 septembrie 2007 de stabilire a unui cadru pentru omologarea
autovehiculelor și remorcilor acestora, precum și a sistemelor,
componentelor și unităților tehnice separate destinate
vehiculelor respective (Directivă-cadru) (JO L 263, 9.10.2007, p. 1).
ANEXĂ
 Propunerea de completare 24 la seria de amendamente 02 la Regulamentul nr. 7 (Lămpi de poziție, de stop și de gabarit). || ECE/TRANS/WP.29/2015/15 
 Propunerea de completare 13 la seria 11 de amendamente la Regulamentul nr. 13 (Sisteme de frânare pentru vehicule grele) || ECE/TRANS/WP.29/2015/6 
 Propunerea de completare 20 la Regulamentul nr. 23 (Lămpi pentru mersul înapoi) || ECE/TRANS/WP.29/2015/17 
 Propunerea de completare 44 la seria 03 de amendamente la Regulamentul nr. 37 (Lămpi cu incandescență) || ECE/TRANS/WP.29/2015/18 
 Propunerea de completare 17 la Regulamentul nr. 38 (Lămpi de ceață spate) || ECE/TRANS/WP.29/2015/19 
 Propunerea de completare 2 la seria de amendamente 04 la Regulamentul nr. 41 (Emisii sonore ale motocicletelor) || ECE/TRANS/WP.29/2015/2 
 Propunerea de completare 4 la seria 01 de amendamente la Regulamentul nr. 43 (Geamuri tip securit) || ECE/TRANS/WP.29/2015/11 
 Propunerea de corrigendum 5 la revizia 3 la Regulamentul nr. 43 (Geamuri tip securit) || ECE/TRANS/WP.29/2015/34 
 Propunerea de completare 9 la seria de amendamente 01 la Regulamentul nr. 45 (Ștergătoare de faruri) || ECE/TRANS/WP.29/2015/20 
 Propunerea pentru seria de amendamente 03 la Regulamentul nr. 51 (Emisii sonore ale vehiculelor din categoriile M și N) || ECE/TRANS/WP.29/2015/3 
 Propunerea de completare 4 la seria de amendamente 01 la Regulamentul nr. 55 (Cuplaje mecanice) || ECE/TRANS/WP.29/2015/7 
 Propunerea pentru seria de amendamente 02 la Regulamentul nr. 59 (Amortizoare de zgomot de schimb) || ECE/TRANS/WP.29/2015/4 
 Propunerea de completare 15 la Regulamentul nr. 75 (Pneuri pentru motociclete/motorete) || ECE/TRANS/WP.29/2015/8 
 Propunerea de completare 2 la seria de amendamente 03 la Regulamentul nr. 78 (Sisteme de frânare pentru vehicule din categoria L) || ECE/TRANS/WP.29/2015/9 
 Propunerea de completare 6 la seria de amendamente 01 la Regulamentul nr. 98 (Faruri cu surse luminoase cu descărcare în gaz) || ECE/TRANS/WP.29/2015/27 
 Propunerea de completare 10 la Regulamentul nr. 99 (Surse luminoase cu descărcare în gaz) || ECE/TRANS/WP.29/2015/28 
 Propunerea de completare 12 la Regulamentul nr. 106 (Pneuri pentru vehicule agricole) || ECE/TRANS/WP.29/2015/10 
 Propunerea de completare 3 la seria 05 de amendamente la Regulamentul nr. 107 (Vehicule din categoriile M2 și M3) || ECE/TRANS/WP.29/2015/12 
 Propunerea de completare 3 la seria 06 de amendamente la Regulamentul nr. 107 (Vehicule din categoriile M2 și M3) || ECE/TRANS/WP.29/2015/44 
 Propunerea de completare 3 la seria de amendamente 01 la Regulamentul nr. 110 (Vehicule GNC/GNL) || ECE/TRANS/WP.29/2015/13 
 Propunerea de completare 6 la seria 01 de amendamente la Regulamentul nr. 112 (Faruri care emit o lumină de întâlnire asimetrică) || ECE/TRANS/WP.29/2015/29 
 Propunerea de completare 5 la seria 01 de amendamente la Regulamentul nr. 113 (Faruri care emit o lumină de întâlnire simetrică) || ECE/TRANS/WP.29/2015/30 
 Propunerea de completare 7 la seria de amendamente 02 la Regulamentul nr. 117 (Pneuri, rezistența la rulare, zgomotul de rulare și aderența pe suprafețe umede) || ECE/TRANS/WP.29/2015/5 
 Propunerea de completare 4 la seria 01 de amendamente la Regulamentul nr. 119 (Lămpi de viraj) || ECE/TRANS/WP.29/2015/31 
 Propunerea de completare 7 la seria de amendamente 01 la Regulamentul nr. 123 [Sisteme adaptabile de iluminare față (AFS)] || ECE/TRANS/WP.29/2015/32 
 Propunerea de completare 4 la Regulamentul nr. 128 [Surse de lumină cu diode electroluminiscente (LED)] || ECE/TRANS/WP.29/2015/33 ECE/TRANS/WP.29/2015/33/Corr.1 
 Propunerea de completare 4 la Regulamentul nr. 129 (Sisteme de siguranță pentru copii îmbunătățite) || ECE/TRANS/WP.29/2015/43 
 Amendamentul 2 la Regulamentul tehnic mondial nr. 3 (Sisteme de frânare pentru motociclete) || ECE/TRANS/WP.29/2015/38 ECE/TRANS/WP.29/2015/39 ECE/TRANS/WP.29/AC.3/37 
 Propunerea de amendament 3 la Regulamentul tehnic mondial nr. 4 [Procedura mondială de omologare a vehiculelor utilitare grele (WHDC)] || ECE/TRANS/WP.29/2014/84 ECE/TRANS/WP.29/2014/85 ECE/TRANS/WP.29/AC.3/29 ECE/TRANS/WP.29/AC.3/38